
Nemateriālā kultūras mantojuma apgūšanas un pārmantošanas programma

Pulkā eimu, pulkā teku

Stāstnieku konkursa “TECI, TECI, VALODIŅA 2026” Valmieras novada pusfināla 
Nolikums
(pēc  Valsts izglītības attīstības aģentūras
2026. gada   07. septembra rīkojuma Nr. 1.-5.2/26/219)
mērķis
Bērnu un jauniešu kultūras izpratnes un pašizpausmes mākslā lietpratības veicināšana un iesaistīšanās Dziesmu un deju svētku tradīcijas saglabāšanā un kopšanā.
UZDEVUMI 

Mutvārdu kultūras izpratnes veicināšana, stāstīšanas tradīciju atjaunošana, uzturēšana un attīstīšana, rosinot pašizpausmi stāstīšanas jomā un aktīvi līdzdarbojoties mūsdienu tautas mutvārdu kultūrā.
Stāstīt prasmes un valodas izjūtas attīstīšana, vārdu krājuma bagātināšana, runas un saziņas prasmju izkopšana.
ORGANIZĒTĀJI

Valmieras novada pusfinālu organizē Valmieras novada pašvaldība sadarbībā ar konkursa „Teci, teci, valodiņa” Valmieras novada pusfināla koordinatoru, Valmieras Integrēto bibliotēku, Valmieras pilsētas un Valmieras novada izglītības iestādēm.
Dalībnieki
Konkursā piedalās Valmieras pilsētas un Valmieras  novada  izglītības iestāžu audzēkņi, - bērni un jaunieši līdz 21 gada vecumam, kuri interesējas par tautas mutvārdu daiļradi un paši ir un vēlas būt aktīvi stāstītāji dažādās ikdienas un svētku situācijās.
DALĪBNIEKA PERSONAS DATU APSTRĀDE 
 
Dalībnieki var tikt fotografēti vai filmēti, un fotogrāfijas un audiovizuālais materiāls var tikt publiskots ar mērķi popularizēt bērnu un jauniešu radošās un mākslinieciskās aktivitātes un atspoguļot to norises sabiedrības interesēs un kultūrvēsturisko liecību saglabāšanā.
Dalībnieka pedagogs ir informēts par pilngadīga dalībnieka un nepilngadīga dalībnieka vecāka vai aizbildņa rakstisku piekrišanu par to, ka dalībnieks var tikt fiksēts audio, audiovizuālā un fotogrāfiju veidā un viņa personas dati var tikt apstrādāti. Informācija par VIAA veikto personas datu apstrādi ir pieejama: https://www.viaa.gov.lv/lv/personas-datu-apstrade-valsts-izglitibas-attistibas-agentura 
NORISE
Šīgada Nemateriālā kultūras mantojuma apgūšanas un pārmantošanas programmas
Pulkā eimu, pulkā teku , līdz ar to arī skolu stāstnieku konkursa kopējais temats -
 „Ko sēsi, to pļausi”. (Var veidot stāstījumu par talkām un to tradīcijām, bet var būt arī vēstījums par cēloņiem un sekām. Tomēr var arī izvēlēties- atsaukties uz gada tēmu vai nē.)
Konkursam ir trīs kārtas: ceturtdaļfināls jeb skolas līmenis, pusfināls jeb reģionālais līmenis, fināls jeb valsts līmenis. 
1. kārta – ceturtdaļfināli - līdz 2026. gada 13.novembrim notiek izglītības iestādēs. 
2. kārta – Valmieras novada pusfināls – notiks 2026. gada 24. novembrī plkst. 10.00 Valmieras Integrētās bibliotēkas Bērnu literatūras nodaļā.
3. kārta – konkursa fināls. Dalībnieki ir konkursa pusfināla uzvarētāji. Koordinators līdz 2026. gada 26. novembrim fināla rīkotājam – VIAA – iesniedz aizpildītu pieteikuma anketu par katru no konkursa fināla dalībniekiem un kopīgu pusfināla uzvarētāju sarakstu VIAA Nemateriālā kultūras mantojuma nodaļas folkloras projektu koordinatorei Mārai Mellēnai uz e-pastu: mara.mellena@viaa.gov.lv. 

Konkursa fināls paredzēts 2026.gada 5.decembrī Rīgas Latviešu biedrības namā. Konkursa finālu rīko VIAA sadarbībā ar tradicionālās kultūras biedrību “Aprika”, Rīgas Latviešu biedrības Folkloras komisiju, vērtē tradicionālās kultūras speciālistu komisija, piešķirot Mazā stāstnieka, Lielā stāstnieka, Dižā stāstnieka un Stāstnieku ķēniņa nosaukumus. 
KONKURSA NOSACĪJUMI
Stāstījums ir latviešu literārajā valodā, dialektā vai izloksnē. Uzstāšanās ilgums ir ne vairāk par piecām minūtēm. Ja dalībniekam nepieciešams ilgāks uzstāšanās laiks, par to iepriekš jāvienojas ar konkursa rīkotājiem. Vērtēšanas komisijai ir tiesības pārtraukt dalībnieka uzstāšanos, ja laika ierobežojums tiek pārsniegts. Uzstāšanās sākumā konkursa dalībnieks īsi iepazīstina ar sevi (vārds, uzvārds, skola, klase, dzīves vieta, var būt arī īss pašraksturojums) un paša izvēlētā secībā stāsta:
Jaunākajā grupā (1.- 3.klase) un vidējā grupā (4.- 6.klase) dalībnieks stāsta: 
*pasaku,
*atgadījumu no savas vai radinieku dzīves,
* un vienu anekdoti vai kādu citu īsu folklorai piederīgu stāstījumu: ātrrunu, mīklu utt.
Vecākajā grupā (7.-12.klase un studenti līdz 21 gada vecumam): dalībniekiem ir iespēja brīvi izvēlēties, kādi un cik stāsti tiek sagatavoti konkursam un stāstīti, bet vismaz divus žanru un stila ziņā atšķirīgus stāstus. Svarīgi, lai stāstījumi iekļautos uzstāšanās laikā (5 minūtes), latviešu folkloras tradicionālo stāstījumu žanru sistēmā (pasaka, teika, nostāsts, anekdote u.c.) un stāstnieks ņemtu vērā stāstīšanas situācijas īpatnības. Nevajadzētu izmantot autora sacerētu, publicētu tekstu (humoresku, literāro pasaku, grāmatas fragmentu utt.). Stāstnieks var izmantot palīglīdzekļus – mūzikas instrumentus un priekšmetus (lelles, īpašus apģērba gabalus, stāstījumā pieminētas lietas utt.), drīkst izmantot tēlojumu un darbību, kā arī iesaistīt publiku dialogos un stāstījuma norisēs, taču jāņem vērā, ka galvenais ir stāsts un mutvārdu stāstījums.
Ja dalībnieks 3 reizes pēc kārtas finālā ieguvis Dižā stāstnieka titulu, viņš var piedalīties Stāstnieku ķēniņu sacīkstēs.

Stāstnieku ķēniņu pretendentu sacīkstes uzdevumi katru gadu ir savi, un tie tiek paziņoti dalībniekiem vismaz nedēļu pirms konkursa. Vismaz 10 dienas pirms konkursa pretendenti informē fināla organizatori, kādā veidā viņi vēlas saņemt šos noteikumus (norādot e-pastu vai citu kontaktinformāciju).
Pieteikšanās

Dalībniekus var pieteikt dalībnieku sagatavotāji (skolotāji, bibliotekāri u.c.) vai lielākās skolās - visu dalībnieku kopīgs pieteicējs (piem., direktora vietnieks audzināšanas jomā), līdz 2026. gada 13.novembra plkst. 17.00  elektroniski iesniedzot aizpildītas pieteikuma anketas par katru no konkursa pusfināla dalībniekiem atsevišķi (pielikums Nr.1)un nosūtot uz agrita.gruzdina@valmiera.edu.lv
 Fināla dalībnieki ir konkursa pusfināla uzvarētāji. Koordinators līdz 2026. gada 26. novembrim fināla rīkotājam – VIAA – iesniedz aizpildītu pieteikuma anketu par katru no konkursa fināla dalībniekiem un kopīgu pusfināla uzvarētāju sarakstu VIAA Interešu izglītības atbalsta nodaļas vecākajai ekspertei Mārai Mellēnai uz e-pastu: mara.mellena@viaa.gov.lv. 

Konkursa „Teci, teci, valodiņa” pusfinālam no katras izglītības iestādes var izvirzīt  šādu dalībnieku skaitu:
· līdz 2 dalībniekiem no izglītības iestādes, kurā ir līdz 100 audzēkņiem;
· līdz 3 dalībniekiem no izglītības iestādes, kurā ir līdz 200 audzēkņiem;
· līdz 4 dalībniekiem no izglītības iestādes, kurā ir līdz 300 audzēkņiem;
· līdz 5 dalībniekiem no izglītības iestādes, kurā ir 400 un vairāk audzēkņu.
No bibliotēkām - līdz 2 dalībniekiem.
Vērtēšana

Vērtēšana notiek trijās vecuma grupās: 
· jaunākā (1.- 3.klase), 
· vidējā (4.- 6.klase),
· vecākā (7.- 12.klase un studenti līdz 21 gada vecumam). 
Vērtēšanas kritēriji:

· tekstu izvēle: zināmi vai maz dzirdēti, cik interesanti un piemēroti situācijai un stāstnieka vecumam; ļoti lūdzam neņemt vispārdzirdētus tekstus un tekstus no mācību grāmatām; tātad -jo nedzirdētāks, jo lielākas iespējas kā stāstniekam pārsteigt klausītājus. 
· Piezīmes par tekstu izvēli: skolu stāstnieku konkursā divi ir folkloras teksti, un  svarīgi saprast, ka autentiskumam ir ļoti būtiska loma. Tas nozīmē, ka, izvēloties tekstus, nevajag  izmantot  MI veidotus; tos var atpazīt pēc  papildus iedotām piezīmēm tekstā (piemēram, pasakā “Kā usnes cēlušās”, tekstā tiek piedāvāta krāsaina birka –Apskati nekustamos īpašumus  utml., MI var piedāvāt pasaku vieglajā valodā, nevis ar seno leksiku, kas tieši piešķir “garšu” stāstītajam. Var uzticēties jau izdotām oriģinālām latviešu tautas pasaku grāmatām (interesēties bibliotēkās), bet pašu izglītošanās ziņā  ir vērts izmantot zinātniskus  pamatotus  avotus no fokloras krātuves. Izmantojot vietni https://valoda.ailab.lv/folklora/pasakas/saturs.htm ,  piemēram,  ir iespēja tikt pie digitalizētiem folkloras krājēja Pētera Šmita 13 krājumiem ar simtiem autentisku  jeb nepārveidotu pasaku.
· valodas precizitāte un izteiksmīgums: pirmkārt, teiktā dzirdamība (klusu runāts teksts zaudē ietekmes spēku), saprotamība, izrunas un intonācijas precizitāte, nesamākslotība, pauzes, domas skaidrība, konsekvents valodas stila un izloksnes lietojums);
Ļoti svarīgs kritērijs - priekšnesuma izveide
· priekšnesuma izveide: tekstu sagatavošana un piemērošana stāstīšanai un stāstītājam,  stāstījuma raitums (nevis ātrums) un gludums, obligāto 3 stāstījumu (skatīt  sadaļu KONKURSA NOSACĪJUMI)  sasaistīšana, pēc stāstījuma precīzi  saprotams ievads un nobeigums, teksta iespēju izmantošana – dialogi, mūsdienu konteksti, klausītāju iesaistīšana, uzdodot, piemēram, atbilstošu retorisku jautājumu vai sniedzot savu paskaidrojumu par kādu pasakā/teikā lietotu senu vārdu);
· attieksme pret žanru tradīcijām un tekstu saturu (stāstu žanriskās piederības apzināšanās, kompozīcijas skaidrība, izpratne par to, kas un kāpēc tiek stāstīts un kāds ir šī stāsta vēstījums, saskaņa ar stāstītāja dzīves pieredzi, klausītajiem nezināmo vai nesaprotamo vārdu un reāliju paskaidrošana);
· spēja piesaistīt un noturēt klausītāju uzmanību;
· stāstnieka tēls (apģērbs, stāja, „stāsts par sevi”) un neverbālo izteiksmes līdzekļu lietojums (nesamāksloti žesti, mīmika, saziņas prasmes, iejušanās stāsta tēlos un notikumos).
Saskaņā ar minētajiem kritērijiem katrs vērtētāju kopas (žūrijas) loceklis katru konkursa dalībnieku vērtē 1 līdz 10 punktu ietvaros:
- 10 punkti - „izcili”, 
- 9 punkti - „teicami”,
- 8 punkti - „ļoti labi”, 
- 7 punkti - „labi”,
- 6 punkti - „gandrīz labi”,
- 5 punkti - „viduvēji”, 
- 4 punkti - „gandrīz viduvēji”, 
- 3 punkti - „vāji”,
- 2 punkti - „gandrīz vāji”, 
- 1 punkts - „ļoti vāji”
Pusfinālā iegūstamās nominācijas
Lielais stāstnieks (R) -  I pakāpes diploms (izvirzīts finālam Rīgā)
Lielais stāstnieks - II pakāpes diploms
Mazais stāstnieks - Atzinība
Jaunais stāstnieks - Pateicība
Finālam izvirzīto dalībnieku skaits ir saistīts ar kopējo dalībnieku skaitu, tālab var mainīties. 
Valmieras novada pusfināla vērtētāju kopā jeb žūrijā tiek uzaicināti Vidzemes vai citu Latvijas novadu stāstnieki, kuru pieredze stāstniecībā ļauj būt par vērtētāju.

 Uz finālu izvirzāmo dalībnieku skaitu nosaka, ņemot vērā konkursa dalībnieku skaitu, dalībnieku priekšnesumu kvalitāti un iepriekšējo gadu panākumus finālā, savlaicīgi konsultējoties ar konkursa rīkotājiem un ņemot vērā, lai fināla dalībnieku kopējais skaits nebūtu vairāk par aptuveni 100. 

Finālā iegūstamās nominācijas

Ievērojot konkursa vērtēšanas kritērijus un kopējo nolikumu (skat. https://www.viaa.gov.lv/lv/folklora ),

konkursa vērtēšanas komisija piešķir:

- Mazā stāstnieka nosaukumu, Atzinība

- Lielā stāstnieka nosaukumu – II pakāpes diploms, 

- Dižā stāstnieka nosaukumu – I pakāpes diploms

vai Stāstnieku ķēniņa nosaukumu – Laureāta diploms. 

Ja stāstnieks 3 reizes pēc kārtas finālā ieguvis Dižā stāstnieka nosaukumu, viņš var pretendēt uz Dižā stāstnieka titulu, un tā nosacījumi skatāmi jau pieminētajā VIAA nolikumā.
Finansējums
Konkursa pirmo kārtu jeb ceturtdaļfinālu finansē izglītības iestādes.
Pusfināla norisi finansē Valmieras novada pašvaldība. 
Konkursa fināla norisi daļēji finansē no valsts budžeta apakšprogrammas „Skolu jaunatnes dziesmu un deju svētki”.
 Dalībnieku nokļūšanai uz finālu Rīgā un atpakaļ nodrošina Valmieras novada pašvaldība.
Projekta vadītāja – VIAA folkloras projektu koordinatore Māra Mellēna, 26522141, e-pasts mara.mellena@viaa.gov.lv
VALMIERAS NOVADA PUSFINĀLA ORGANIZATORI
 „Teci, teci, valodiņa” Valmieras novada pusfināla koordinatore       
Agrita Gruzdiņa
Tālr.29165815 E-pasts: agrita.gruzdina@valmiera.edu.lv
Valmieras integrētās bibliotēkas Pieaugušo apkalpošanas nodaļas 

vecākā bibliotekāre, eksperte                                                                               Agita Lapsa
Tālr. 29334028  E-pasts: agita.lapsa@vb.valmierasnovads.lv  
Valmieras novada pašvaldības izglītības pārvaldes 

speciāliste kultūras izglītības jautājumos

Tālr. 27511378 E-pasts: baiba.zalcmane@valmierasnovads.lv                     Baiba Zalcmane
Pielikums Nr.1
Pieteikuma anketa

Stāstnieku konkursa “TECI, TECI, VALODIŅA 2026” Valmieras novada pusfinālam
līdz 2026. gada 13. novembrim iesūtīt uz e-pasta adresi agrita.gruzdina@valmiera.edu.lv

